b'\n_START_ARTICLE_\nB\xc3\xb8rn p\xc3\xa5 hospital\n_START_SECTION_\nHandling\n_START_PARAGRAPH_\nNogle b\xc3\xb8rn oplever hospitalet som en fremmed, uhyggelig verden. Form\xc3\xa5let med denne film er at forklare og derved afdramatisere nogle af de situationer, som opst\xc3\xa5r, n\xc3\xa5r b\xc3\xb8rn kommer p\xc3\xa5 hospitalet. Filmen giver en kort beskrivelse af skadestuen, som ofte er b\xc3\xb8rns f\xc3\xb8rste m\xc3\xb8de med hospitalet. Derefter f\xc3\xb8lges Henrik p\xc3\xa5 fem \xc3\xa5r, der indl\xc3\xa6gges p\xc3\xa5 hospitalet for lyskebrok. Han f\xc3\xb8lges gennem hospitalets hverdag, unders\xc3\xb8gelser, operation og til sidst udskrivelse. Filmen viser ogs\xc3\xa5 andre b\xc3\xb8rn til unders\xc3\xb8gelse og behandling.'